# **DECIZIA ETAPEI DE ÎNCADRARE**

## Nr. număr din 20.02.2017

Ca urmare a solicitării de emitere a acordului de mediu adresate de **SC Carina Cool SRL**, cu sediul în Str. Gh.Lazar, Nr. 3, Bl.27, Ap.9, Şimleu Silvaniei , Judetul Sălaj, , înregistrată la APM Salaj cu nr. 298/19.01.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.02.2017, că proiectul **Construire motel împrejmuire reţele de incintă** , propus a fi amplasat în oraşul Şimleu Silvaniei , str. Tudor Vladimirescu nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, la pct. 10, lit.b;

b) Caracteristicile proiectului

b1) mărimea proiectului:

Proiectul propus constă în realizarea unui motel cu regim de înălţime S+P+2E şi a unui foişor cu o capacitate de cazare de 8 camere duble totalizând un număr de 16 locuri de cazare , amenajarea a 9 locuri de parcare , se propune construirea a două parcari supraterane, alei pietonale şi rampe de acces

Alte dotări – la subsol crama cu acces separat, grupuri sanitare sala de mese, restaurant , bar

Etajul 1 – 8 camere de cazare de 2 persoane dotate cu bai si camere serviciu

Etajul 2 - apartament compus din casa scării , hol acces, 2 holuri mici camera de zi , 3 dormitoare , 2 bai,1 bucătărie cu loc de luat masa şi 3 terase exterioare aferente dormitoarelor si camere de zi

Date tehnice ale clădirii: Sconstruită motel S= 316,42 mp Stotala =331,42 mp Sconstruita foisor = 15,00 mp Suprafaţă spatii verzi = 772,18 mp

 .

b2) cumularea cu alte proiecte: nu este cazul .

b3) utilizarea resurselor naturale:

Alimentarea cu energie electrică a obiectivului se va realiza de la reţeaua de energie electrică existentă din zonă.

 Încălzirea spaţiului se va realiza cu centrala termica pe gaz si pentru apa calda menajeră se vor folosi panouri fotovoltaice ;

Alimentarea cu apă: - sistem de alimentare cu apă racordat la reţeaua de apă potabilă a localităţii ;

b4) evacuarea apelor uzate: - apele uzate menajere vor fi evacuate în reţeaua de canalizare orăşănească

Apele pluviale convenţional curate vor fi colectate prin rigole betonate si conduse în rigola pluvială zonală .

b5) producţia de deşeuri: vor rezulta deşeuri pe durata realizării proiectului, necesitând implementarea unui sistem pentru gestionarea deşeurilor cf. legislaţiei specifice în vigoare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

 c) . Localizarea proiectului:

c1) utilizarea existentă a terenului: conform certificatului de urbanism nr.8 din 17.01.2017 emis de Primăria Oraşului Şimleul Silvaniei ,

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul.

c3) capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul.

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: - redusă, pe perioada de execuţie şi funcţionare.

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;
3. Respectarea prevederilor actelor/avizelor emise de alte autorităţi pentru prezentul proiect;
4. Respectarea prevederilor STAS 10009/1988, privind nivelul de zgomot;
5. Realizarea reţelelor de canalizare etanşe pentru a preveni poluarea solului şi a pânzei freatice;
6. Interzicerea depozitării direct pe sol a deşeurilor sau a materialelor cu pericol de poluare;
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.";

 La şedinţa CAT din data de 20.02.2017 au fost solicitate următoarele acte/avize:

1. Notificare DSP ;
2. Aviz Compania de Apă Someş SA ;
3. Acord ANIF
4. Punct de vedere DSVSA

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dr. ing. Aurica GREC**

 **Şef serviciu Avize, Acorduri, Autorizaţii,**

 **ing. Gizella Balint**

 Întocmit,

 ing. Filomela POP